als_Latn dik_Latn sag_Latn
Ish-ministri i Brendshëm Saimir Tahiri ka “shpërthyer” ndaj Presidentit të zgjedhur Ilir Meta, të cilin e akuzon ka tentuar ta përgjojë në zyrë me anë të zv/ministrit të Brendshëm, të cilin e quan “hafije”. Ai paralajmëron se LSI-ja dhe Ilir Meta do të marrin atë që meritojnë nga votuesit me 25 qershor.
Deklaratat e forta të Tahirit, i cili është kryetar i Partisë Socialiste për Tiranën dhe kandidat pë deputet, vijnë pak minuta pasi kandidatja për deputete e LSI-së për Tiranën, Eriona Bixha, akuzoi atë dhe Partinë Socialiste se po blejnë vota në Vorë.
Statusi i Saimir Tahirit:
Më dëgjo me vëmendje Ilir Meta! U bë një kohë e gjatë që më bie në qafë duke hedhur baltë mbi mua dhe t’a kam thënë në sy kur kishim ende komunikim bashkë se je gabim! Po ti nuk pushove një sekonde në luftën tende të verbër me mua. Më hodhe në kurriz të gjithë doracet që paguan në kazanin mediatik të Shqipërisë dhe jo vetëm. Pagove para që të nxish Policinë e Shtetit dhe mua personalisht, edhe në media e portale jashtë Shqipërisë. Më vure pas një hafije tënden si zv.ministër që arriti deri në çmendurinë e tentativës për të përgjuar zyrën time! Nuk le mik e partner të Shqipërisë pa i zbrazur balten e barkut tënd, sa herë të takonin si kryetar kuvendi. Dhe nuk të mjaftoi fakti qe unë e lashë detyrën, për të vazhduar të merresh me mua papushim! Madje aq i pashërueshëm je në këtë fiksimin tënd kundër meje, sa u lëshove fare edhe kundër Policisë së Shtetit, pasi u zgjodhe edhe President zotrote me votat e Partisë Socialiste. Ke jave të tera që sa ti, sa gruaja jote, sa kryeshërbëtori yt, sa luanët e kotelet e kazanit tënd politik, merreni me mua duke sajuar lloj-lloj idiotësish, për gjoja presione policore e blerje votash! Se kush është tregtari më i madh i blerjes se votave dhe i vendeve te punës në Shqipëri, këtë e di i madh e i vogël! Prandaj ti nuk i mbush mendjen dot askujt me rolin qesharak te viktimës së zgjedhjeve që po e luan si i dalë mendsh, ekran me ekran dhe shesh me shesh. Unë e di që ti do vazhdosh të merresh me mua dhe s’po e postoj këtë mesazh që ti të heshtësh, por që ti ta dish se nuk do pushoj një minute deri kur të mbarojë procesi i votimit që ti dhe kazani yt politik ta merrni atë qe meritoni nga Tirana, Vora, Kamza, Kavaja e Rrogozhina! Me vota Ilir me vota, jo me zarfa, as me iPhone, as me miell, as me grurë dhe as me grupe që janë objekt i punës së Policisë së Shtetit për përfshirje në trafiqe të renda… Vazhdo nxirri kotelet e tua në ballin e kazanit tënd politik, po përgatitu mire shpirtërisht, që të mos bëhesh për një muaj masazh koke, pas numërimit të votave të qarkut Tiranë.
als_Latn als_Latn ltg_Latn als_Latn